Publication: Magyar Közlöny
Issue: MK-2001-2 (Year: 2001, Number: 2)
Era: 1990-2004
Section: a közúti közlekedési okmányok kiadásáról és visszavonásáról szóló 35/2000. (XI. 30.) BM rendeletben (a továbbiakban: BM rendelet) meghatározott életkort betöltötte, vagy annál legfeljebb fél évvel fiatalabb, továbbá megfelel az elméleti vizsgára bocsátás feltételei közül
Paragraph Index: 84

7. § Az R. 14. §-ának (5) bekezdése helyébe a következő rendelkezés lép: „(5) Érvénytelennek kell minősíteni a felügyeletnek azt a járművezetői vizsgát, amelyet a felügyelet félrevezetésével, hamis adatok közlésével, illetve e rendeletben vagy más jogszabályokban meghatározott feltételek hiányában vagy a vizsgáztatás szabályainak megsértésével tettek le. Amennyiben a járművezetésre jogosító okmány kiadásra került, a vizsga érvénytelenítéséről szóló jogerős határozatot az ügyfél lakóhelye szerint illetékes okmányirodának meg kell küldeni.”

Source: https://magyarkozlony.hu/hivatalos-lapok/c063c6a96853172b0f05c06582dd151c0f0d27f5/dokumentumok/bb7a71bf3a84d4a2c6573e45db012de89aad8329/letoltes